alexandrainst/scandi-wiki huggingface dataset:
Oseanografiske instrument

Oseanografiske instrument er instrument som vert nytta til å måle forskjellige tilhøve i havet. Ein kan anten gjere målinagne direkte, in situ, eller ta vassprøvar som ein analyserer seinare. 

Den mest brukte vasshentaren er nansenflaske, medan ein nyttar eit vendetermometer for å måle temperaturen. Vendetermometeret er gjerne festa til vasshentaren. Saliniteten vert anten målt ved titrering eller ved å måle den elektriske leieevna i eit salinometer. I dag nyttar ein i større grad sondar som registrerer temperatur og salinitet som funksjon av djupna. 

Straummålarar vert nytta til å måle farten og retninga til havstraumar. Dei fleste instrumenta har ein propell eller rotor som vert driven av straumen, medan ei fløy syner retninga. Ein kan òg nytte lekamar som driv med straumen og følgje rørsla. Ein kan òg nytte akustiske måleapparat.  

Optiske instrument kan ved hjelp av fotoceller måle dagslyset i forskjellige djupner i sjøen, eller ved hjelp av kunstig lys måle kor grumsete forskjellige vassmassar er. 

Ekkolodd og sonar vert nytta til å kartlegge havbotn og finne lekamar i sjøen.

Kjelder
Otto Pettersson

Sven Otto Pettersson () var ein svensk kjemikar og oseanograf. Han var far til Hans Pettersson. 

Petterson tok doktorgraden i 1872, og var professor i kjemi ved Stockholms Högskola frå 1881 til 1908. I 1890-åra var han hovudsakleg hydrograf og var med på å grunnleggje Det internasjonale havforskingsrådet. Han gav ut mange hydrografiske avhandlingar og konstruerte fleire oseanografiske instrument.

Kjelder

Svenske kjemikarar
Svenske oseanografar
Kjemiprofessorar
Oyashiostraumen

Oyashiostraumen er ein havstraum nordvest i Stillehavet. Han kjem frå Beringhavet og flyt forbi austkysten av Kamtsjatka og Kurilane før han møter den varme Kuroshiostraumen mellom 37 og 40 °N. Her delar han seg og søkk til dels under og bøyar til dels austover. Vatnet i Oyashio er ein subarktisk vassmasse med låg temperatur og låg salinitet. Det er næringsrikt og har mykje plankton, noko som gjev vatnet ein brunfarge. Der Der Oyashio møter Kuroshio, får ein derfor ein kraftig temperaturkontrast (oseanisk polarfront) og fargekontrast. Japanske forskarar reknar med at Oyashio har ei vassføring på 15 Sverdup, som er om lag ein fjerdedel av Kuroshio.

Kjelder

Havstraumar i Stillehavet
Polymiktisk

Polymiktisk er eit omgrep nytta om innsjøar der vassmassane gjennomgår ein nær kontinuerleg fullsirkulasjon. Dette er ein termisk innsjøtype som mellom anna er karakteristisk for høgfjellssjøar i ekvatoriale strøk. Slike område har små årlege variasjonar i lufttemperaturen, men varmetapet frå vassoverflata i innsjøane er alltid så stort at det hindrar danning av eit stabil temperatursjikt i vassmassane.

Kjelder

Innsjøar
Limnologi
Polynja

Polynja (av russisk полынья, som tyder 'naturleg ishol') er eit stort isfritt hol i havisdekket eller drivisen i polare strøk. I drivisen vert dei opne områda skapt av det kjem opp varmare vatn ved konveksjon, medan dei nærare kysten vert danna ved at sterk vind frå breplatået eller land, såkalla katabatisk vind, bles drivisen utover. 

Polynjaer som er skapt av vinden frys til att relativt raskt, medan dei som er danna ved konveksjonsstraumar av varmare vatn kan helde seg opne i månadsvis. 

I dag vert omgrepet gjerne nytta om havområde i Arktis og Antarktis som held seg isfrie det meste av året.

Kjelder

Vassmassar
Glasiologi
Russiske ord og uttrykk
Nordishavet
Sørishavet
Sjøis
Sjøgang

Sjøgang eller sjø (engelsk sea state) er ei skildring av tilstanden til havoverflata når det gjeld bølgjer skapt av vind og dønningar.

Sjøgang rapporterast ved visuell observasjon eller ved hjelp av instrument som vêrbøyar, bølgjeradar og satellittovervaking. DNMI gjev ut bølgevarsel  for aktuelle havområde.

Praktisk bruk 
Sjøgang er av tyding for helikoptertrafikken på kontinentalsokkelen sidan det påverkar høvet for å gjere ein sikker nødlanding på havet. Moderne helikopter er utstyrt med nødflyteutstyr som skal klare å halde helikoptret flytande i opprett stilling i opp til sjø 6.

Verdas meteorologiorganisasjon si klassifisering av sjøgang med skildring

Sjå òg  

 Beaufortskalaen

Kjelder
Denne artikkelen bygger på «Sjøgang» frå ,  den 9. september 2011.  
 

Oseanografi
Vêr
Risikoskalaer
Havbølgjer
Skrovis

Skrovis er ein laus, holete og tynn is som ligg over ein annan is.

Kjelder

Vassis
Bombinga av Domodedovo internasjonale lufthamn

Bombinga av Domodedovo internasjonale lufthamn var eit sprengingsattentat som fann stad 24. januar 2011 på Domodedovo internasjonale lufthamn, 40 km utanfor Moskva i Moskva oblast i Russland.

Minst 37 personar vart drepne og 180 vart skadde, inkludert 86 som vart lagde inn på sjukehus. Sjølvmordsbombaren var ein 20-åring frå Nord-Kaukasus. Han sa at angrepet var retta «fyrst og fremst» mot utanlandske statsborgarar.

Kjelder 
 Denne artikkelen bygger på «Domodedovo International Airport bombing» frå ,  den 9. september 2011.  
 

Terroråtak
Moskva oblast
2011 i Russland
Massemord i 2011
Mord i Russland
Skruis

Skruis er sjøis eller drivis som har brekt opp og blitt pressa saman av vind og straum. Isflaka vert tvinga opp og over kvarandre, slik at det vert danna lange ryggar, skrugardar, eller store haugar, koss, av oppbrekt is. Skruis er farleg for skipsfarten og mange skip er i tidlegare tider vorte knuste når dei sat fast i skruisen.

Kjelder

Sjøis
Portugalstraumen

Portugalstraumen er ein svak, varm havstraum som renn søraustover mot kysten av Portugal. Straumen oppstår som ei følgje av vassrørsla austover skapt av Den nordatlantiske straumen.

Kjelder 
Denne artikkelen bygger på «Portugal Current» frå ,  den 9. september 2011.  
 

Havstraumar i Atlanterhavet
Søratlanterstraumen

Søratlanterstraumen er ein austleg havstraum i Sør-Atlanteren. Han renn vidare frå Brasilstraumen. Delen av straumen som når kysten av Afrika gjev vatn til Benguelastraumen. Straumen renn side om side med Vestavindsstraumen. 

Det er som regel tryggare og enklare å segle i området kring Søratlanterstraumen enn i Vestavindsstraumen, men òg langsamare.

Kjelder

Denne artikkelen bygger på «South Atlantic Current» frå ,  den 9. september 2011. 
 oppgav desse kjeldene:
 

Havstraumar i Atlanterhavet
Spitsbergenstraumen

Spitsbergenstraumen er den nordlegaste delen av Den nordatlantiske straumen. Han er skild frå Norskestraumen var eit område djuphavsslette i Norskehavet. Han flyt for det mste nordover og er ein såkalla varm havstraum. Han held passasjen opp til Spitsbergen fri for is det meste av året.

Kjelder 
 Denne artikkelen bygger på «Spitsbergen Current» frå , den 9. september 2011. 
 

Havstraumar i Atlanterhavet

en:Spitzbergen Current
Rudolf Steinerskolen i Oslo

Rudolf Steinerskolen i Oslo (RSiO) er ein steinerskule  som ligg i Flyveien 2  på Hovseter i Oslo.  Skulen er privat med offentleg stønad, organisert som ei stifting, til liks med andre steinerskular, og tilbyr eit pedagogiske alternativ til den offentlege skulen, med komplett barneskule, ungdomsskule og vidaregåande skule. Dei om lag 550 elevane kjem frå heile Oslo-området. 

Rudolf Steinerskolen i Oslo er den eldste steinerskulen i Noreg, og mellom dei eldste steinerskulane  i verda. Skulen vart skipa 1. september 1926 med tolv elevar på tre klassesteg etter at ei gruppe hadde arbeidd med skuleplanane sidan november 1921, inspirert av to pedagogiske foredrag som Rudolf Steiner hadde helde i Nobelinstituttet i Oslo. Ein av dei som tok del i arbeidet var Bokken Lasson, som òg vart ein av dei fyrste lærarane.

Til å byrje med hadde skulen tilhald i Oscars gate på Frogner i Oslo. I 1932 var talet på elevar auka til 102. Men økonomiske problem gjorde at skulen vart lagt ned i 1936. Ved at ein liten steinerskule vart drive av Vult Simon og Gulle Brun i deira heim på Makrellbekken i Oslo, vart steinerpedagogikken halde i hevd. Hausten 1945 kunne steinerskulen i Oslo reetablerast i ei brakke i Frognerparken, i 1949 vart skulen flytta til Smestad i Oslo, og i 1962 til den noverande adressa på Hovseter. Skulen tok til med gymnasklasser (vidaregåande klassesteg) i 1978.

Bakgrunnsstoff
Internettsida for Rudolf Steinerskolen i Oslo

Skular i Oslo
Steinerskular
Sysken

Sysken eller søsken viser som regel til folk eller dyr som er i slekt gjennom å ha ein eller begge foreldre til felles. Ein skil mellom mannlege sysken, brør, og kvinnelege sysken, systrer.

Terminologi
Sysken som berre har sams far eller sams mor vert kalla halvsysken, til skilnad frå heilsysken eller rettsysken. Personar som ikkje er i slekt biologisk, men har foreldre som har danna eit nytt par, vert ofte kalla stesysken, medan personar som ikkje slektar på kvarandre som veks opp i ein fosterfamilie kan kallast fostersysken. 

Ektefellane til sysken kan ein kalla versysken eller svigersysken.

Borna til to sysken er kvarandre sine syskenbarn.

Kjelder
Denne artikkelen bygger på «Søsken» frå ,  den 9. september 2011.  
 

Familie
Syster

Syster (fleirtal systrer) eller søster er ei jente eller kvinne som er sysken med nokon. «Storesyster» eller «veslesyster» er ofte brukt om ei syster som er høvesvis eldre eller yngre enn eit anna sysken. Nemninga for eit mannleg sysken er bror.

«Syster» er òg brukt i samanhengar utanfor familen. Nonner kan omtalast som systrer. Ein kvinneleg sjukepleiar er historisk blitt kalla sjukesyster.

Kjelder
Denne artikkelen bygger på «Syster» frå ,  den 9. september 2011.

Bakgrunnsstoff

Sysken
Snøgrense

Ei klimatisk snøgrense er ei høgdegrense for område som vert snø- og isfrie i løpet sommaren. Den faktiske snøgrensa kan gjennom året vere langt lågare. 

Vekselverknaden mellom høgde og breiddegrad påverkar korleis snøgrensa endrar seg frå område til området. Ved eller nær ekvator er han typisk på kring 4500 meter over havet. Når ein flyttar seg mot dei tørrare områda nær vendekrinsane vert snøgrensa høgare. I Himalaya kan den permanente snøgrensa vere så høg som 5700 meter over havet. Utanfor tropane vert snøgrensa gradvis lågare med høgare breiddegrad, til like under 3000 meter over havet i Alpane og heilt ned til det permanente isdekket nær polane. 

I tillegg vil nærleiken til kysten påverke snøgrensa. Område nær kysten har som regel lågare snøgrense enn andre område på same breiddegrad i innlandet, fordi dei får meir nedbør om vinteren, og fordi temperaturen om sommaren gjerne er høgare i innlandet. I Noreg er derfor snøgrensa lågare på Vestlandet (på Ålfotbreen kring 1200 moh) enn på Austlandet (i Aust-Jotunheimen kring 2100 moh). Han fell òg nordover (på Seiland kring 900 moh). På austkysten av Svalbard går han ned til 200–300 moh. 

Forskjellige snøgrenser:

Kjelder
Denne artikkelen bygger på «Snow line» frå ,  den 10. september 2011. 
 oppgav desse kjeldene: 
Charlesworth J.K. (1957). The quaternary era. With special reference to its glaciation, vol. I. London, Edward Arnold (publishers) Ltd, 700 pp.
Flint, R. F. (1957). Glacial and Pleistocene geology. John Wiley & Sons, Inc., New York, xiii+553+555 pp.
Kalesnik, S.V. (1939). Obshchaya glyatsiologiya [General glaciology]. Uchpedgiz, Leningrad, 328 pp. (in Russian)
Tronov, M.V. (1956). Voprosy svyazi mezhdu klimatom i oledeneniem [The problems of the connection between climate and glaciation]. Izdatel'stvo Tomskogo Universiteta, Tomsk, 202 pp. (in Russian)
Wilhelm, F. (1975). Schnee- und Gletscherkunde [Snow- and glaciers study], De Gruyter, Berlin, 414 pp. (in German)

Sjå òg
Tregrense
Frostgrense
Isbre

Snø
Klima
Fjelløkologi
Somalistraumen

Somalistraumen er ein havstraum i Indiahavet. Han går utanfor kysten av Somalia og Oman mellom ekvator og 8-9 ºN og er ein vestleg grensestraum, tilsvarande Golfstraumen i Atlanterhavet. Om sommaren går han nordaustover og er til dels kraftig med ein snøggleik på 5-6 knop (9–10 km/t) og stor vasstransport. Straumen skiftar retning med monsunen, som kjem mellom april og oktober, slik at straumen om vinteren går sørvestover. Han er då ikkje like sterk og permanent. Straumen om sommaren fører til oppvelling av kaldt, næringsrikt vatn ved kysten.

Namnet Somalistraumen vert ofte berre nytta om den nordaustgåande straumen om sommaren (under sørvestmonsunen). Han kan då reknast som eit framhald av Sørekvatorialstraumen og startar då eigentleg sør for ekvator.

Kjelder
Delar av denne artikkelen bygger på «Somali Current» frå ,  den 10. september 2011. 
 oppgav desse kjeldene:

Marine økoregionar
Havstraumar i Indiahavet
Sprangsjikt

Eit sprangsjikt i limnologi er eit lag i ein lagdelt vassmasse der det skjer ei raskt endring i ein av eigenskapane til vatnet. Dette kan til dømes vere ein kjemoklin eller ein termoklin.

Kjelder

Limnologi
Steinbre

Ein steinbre er ein breforma masse av blokker og mindre korn er holromma fylte med is. Isen gjer at steinen sig nedover som ein vanleg bre, men mykje langsamare. Ein veit ikkje mykje om korleis breane oppstår, men veit at ein må ha langsam is og permafrost. Dei fleste steinbreane er skapt av avfall frå isbrear eller rasmateriale. 

Landskapsforma er særs utbreidd på Svalbard og i Alpane.

Kjelder
Denne artikkelen bygger på «Rock glacier» frå ,  den 10. september 2011. 
 oppgav desse kjeldene:

Bakgrunnsstoff 
Earth Observatory-bilete 

Glasiologi
Straumflaske

Straumflasker er flasker som er vorte nytta i stor utstrekning i studiet av havstraumar. Flaskene er godt korka med ei melding med oppfordring til finnaren om å sende inn melding om kvar flaska vart funnen.

Sjå òg
Flaskepost

Havstraumar
Oseanografiske instrument
Straummålar

Straummålar har fleire tydingar. 

Elektrisitetsmålar er eit instrument for å måle forbruk av elektrisk energi. 
Gjennomstrøymingsmålar er eit instrument for å måle gjennomstrøyming. 
 Instrument for å måle styrken og retninga til havstraumar. 

Måleinstrument
Straumsjø

Straumsjø er ein krapp sjø der ei elv renn ut i havet, eller der vinden bles mot straumen.

Kjelder

Havbølgjer
Surge

Surge (engelsk for bølgje) er eit omgrep med fleire tydingar: 

 stormflod i samband med lågt trykk over hav. 
 ei bølgjerørsle hos isbrear som fører til at isen brått rykker fram.
Sørpeis

Sørpeis er is som er danna når havvatnet i ferd med å fryse til fast is. Sørpeis er suppeaktig og seig, og kan nå ein meter eller meir ned frå overflata. 

== Farar==
Sørpeis har ein framtoning som ei ikkje-newtonsk væske, noko som betyr at framtoninga hennar er som eit fast stoff inntil sørpeisen sine indre skjærkrefter går over ein gjeven terskel, og kan då plutseleg framsyne eigenskap til ei væske. Slik endring av framtoning kan opplevast som uforutsigbart.

Sørpeis kan danna bølgjer som er blitt omtalte som «slushbølge», på engelsk også «slurpee waves» og «slurpee slush».

Kjelder

Bakgrunnsstoff
Sørpeis ved varsom.no

Sjøis
Vasskikkert

Ein vasskikkert er ei konisk trakt med ei glasplate i botn som hindrar lysbryting. Frå ein båt kan ein stikke kikkerten delvis ned i vatnet for å sjå under vassflata. Han kan brukast frå land eller frå ein båt. 

Ein vasskikkert fjerner skinnet frå vassoverflata og gjer at ein kan sjå ned i vatnet så langt som sikta i vatnet tillet. Ein kan mellom anna nytta han til å observera rev, fortøyingar og secchiskiver. Vasskikkertar kan også brukat i opplæring for å sjå plantar, dyr og habitat under overflatta i elvar, vatn og hav. Reiskapen blir mellom anna brukt av limnologar ved muslingopptelling, eller i samband med lystring av kystnære fiskar som ål.

Ein kan laga sin eigen vasskikkert ved hjelp av eit bøtte utan botn og eit stykke gjennomsiktig plast som ein fester med sterk tape eller hyssing. Ein meir avansert versjon, eit undervassteleskop (underwater telescope) blei patentert av Sarah Mather i USA i 1845. Oppfinninga nytta ei lykt med camphin-brensle inni ei glaskule ein senka ned i vatnet. Ho gjorde at havgåande fartøy kunne undersøka havdjupnene. Ein kunne også undersøka skroget til eit skip frå dekket. I 1864 laga Sarah Mather ein forbetra versjon, U.S. Patent No. 43,465 for å oppdaga ubåtar frå Sørstatane under Den amerikanske borgarkrigen.

Galleri

Kjelder

Denne artikkelen bygger på «Aquascope» frå ,  den 13. september 2019.  
 

Oseanografiske instrument
Optiske instrument
Vasstandsmåling

Vasstandsmåling er måling av vasstand i vassdrag eller innsjøar for å registrere endringar i vasstanden. Vasstandsmålinga kan skje manuelt ved å lese av eit vassmerke, men automatiske system vert nytta for meir nøyaktige og kontinuerlege målingar.

Kjelder

Hydrologi
Vasstand

Vasstand er høgda til ei vassoverflate i forhold til eit fast null- eller normalpunkt. Ein snakkar om høg, middels eller låg vasstand (høgvatn og lågvatn). Vasstanden til havet, som vekslar mellom flod og fjøre, er viktig for djupnetilhøva i ei hamn og dermed for skipsfarten. 

I ein innsjøar som tener som reservoar for vasskraftverk er vasstanden ein viktig faktor.

Kjelder

Hydrologi
Vendetermometer

Vendetermometer er eit oseanografisk og limnologisk termometer for å gjere temperaturmålingar i djupet. I motsetnad til vanlege analoge termometer, kan ein lese av ei temperaturmåling ved eit seinare tidspunkt. Termometeret vert snudd opp ned (vendt) ved djupna ein ønskjer å måle temperaturen i, og temperaturen vil synast heilt til termometeret vert snudd attende att. Instrumentet har vore viktig for forståinga av havstraumar og dynamikken i innsjøar, men er i dag i stor grad erstatta av elektroniske instrument. 

Ofte var vendetermometeret festa til ei nansenflaske, så ein kunne ta temperaturen til vatnet der vassprøva var henta frå.

Kjelder
Denne artikkelen bygger på «Reversing thermometer» frå ,  den 10. september 2011.

Bakgrunnsstoff
Introduction to Physical Oceanography av Robert H. Stewart  

termometer
Oseanografiske instrument
Vestspitsbergenstraumen

Vestspitsbergenstraumen er ein varm, salt havstraum som flyt nordover på vestsida av Spitsbergen (tidlegare kalla Vest-Spitsbergen) i Nordishavet. Han er ei grein av Den norske atlanterhavsstraumen som heldt fram langs kontinentalsokkelskråningen vest for Bjørnøya og Svalbard. Straumen er viktig sidan han fører relativt varmt vatn inn i det indre av Arktis som ein straumn på 200-500 meters djup. Straumen renn nordover aust for Framsundet, tar ein rundreise med urvisaren og følgjer Austgrønlandsstraumen sørover på vestsida av Framsundet. Denne straumen fører særs kaldt og ferskt vatn sørover, i tillegg til mykje sjøis.

Kjelder

Havstraumar i Nordishavet
Vestgrønlandstraumen

Vestgrønlandstraumen er ein svak, kald havstraum som flyt nordover på vestkysten av Grønland. Straumen kjem av vassrørsla rundt sørenden av Grønland skapt av Austgrønlandstraumen.

I følgje Lloyd et al., 2007, er Vestgrønlandstraumen er ein varm straum som på ein større skala er knytt til klimaet i Nord-Atlanteren via den samla påverknaden av atlanterhavsvatnet frå Irmingerstraumen og polvatnet frå Austgrønlandstraumen.

Sjå òg
 Labradorstraumen
 Baffin Island-straumen
 Golfstraumen

Kjelder
<div class="references-small">
Denne artikkelen bygger på «West Greenland Current» frå ,  den 10. september 2011. 
 oppgav desse kjeldene:  

Havstraumar i Nordishavet
Alaskastraumen

Alaskastraumen er ein sørvestleg varm havstraum langs kysten av British Columbia og Alaska. Straumen er ei nordleg grein av Nordstillehavsstraumen når denne straumen møter vestkysten av Nord-Amerika. Han er ein del av virvelen som går mot klokka i Alaskabukta. Straumen skil seg frå det vanlege subarktiske stillehavsvatnet ved å ha ein vasstemperatur over 4 °C og salinitet på er under 32,6 promille.

Kjelder 

 Denne artikkelen bygger på «Alaska Current» frå , den 10. september 2011. 
 

Havstraumar i Stillehavet
Straumen
Britisk Columbia
Aleutiastraumen

Aleutiastraumen, òg kalla Den subarktiske straumen, er ein havstraum som går austover, mellom Aleutane og 42° N.
Aleutiastraumen ligg nord for Nordstillehavsstraumen. Han er ei nordleg grein av Kuroshiostraumen som går nordaustover og så austover mellom 40° N og 50° N. Når han nærmar seg kysten av Nord-Amerika deler han seg og dannar den nordlege Alaskastraumen og den sørlege Californiastraumen.

Kjelder

Denne artikkelen bygger på «Aleutian Current» frå ,  den 10. september 2011.  
 

Alaska
Aleutane
Havstraumar i Stillehavet
Kamtsjatkastraumen

Kamtsjatkastraumen er ein kald havstraum som renn sørvestover frå Beringsundet, langs stillehavskysten av Sibir og Kamtsjatkahalvøya. Ein del av denne straumen vert Oyashiostraumen,m edan resten går inn i den varmare Nordstillehavsstraumen.

Kjelder
Denne artikkelen bygger på «Kamchatka Current» frå ,  den 10. september 2011.  
 

Havstraumar i Stillehavet
Nordstillehavsstraumen

Nordstillehavsstraumen er ein langsam, varm havstraum som renn austover mellom 40 ºN og 50 ºN i Stillehavet. Straumen utgjer den sørlege delen av den subarktiske virvelen i Nord-Stillehavet. Straumen oppstår når Kuroshiostraumen som går nordover utanfor kysten av Japan, og Oyashiostraumen, som er ein kald straum som renn sørover. Nordstillehavsstraumen utgjer òg den nordlege delen av den subtropiske havvirvelen i Nord-Stillehavet. I det austlege Nord-Stillehavet deler han seg i den sørlege Californiastraumen og den nordlege Alaskastraumen.

Kjelder
Denne artikkelen bygger på «North Pacific Current» frå ,  den 10. september 2011.  
 

Havstraumar i Stillehavet
Mindanaostraumen

Mindanaostraumen er ein havstraum som flyt på austsida av dei sørlege Filippinane. Han er ein smal, nordoverretta straum som startar kring 14 °N med 13 Sv som aukar i styrke til 33 Sv ved 5,5 °N. Straumen deler seg før kysten av søraustlege Mindanao der ein del følgjer Sulawesihavet mot klokka og seinare går inn i Den nordlege ekvatoriale motstraumen. Ein annan del går direkte inn i denne motstraumen.

Kjelder
Denne artikkelen bygger på «Mindanao Current» frå ,  den 10. september 2011. 
 oppgav desse kjeldene:

Havstraumar i Stillehavet
Austmadagaskarstraumen

Austmadagaskarstraumen er ein havstraum som flyt på austsida av Madagaskar. Han renn sørover frå 20 ºS på austsida av Madagaskar til den sørlege grensa ved Kapp St. Marie og renn så inn i Agulhasstraumen. Straumen vert forstyrra av store syklonske og antisyklonske virvlar.

Kjelder
Denne artikkelen bygger på «East Madagascar Current» frå ,  den 10. september 2011.  
 

Havstraumar i Indiahavet
Den indiske monsunstraumen

Den indiske monsunstraumen er ein sesongavhengig havstraum i dei tropiske områda nord i Indiahavet. Om vinteren renn det øvre vasslaget vestover frå Indonesia til Arabiahavet. Om sommaren snur retninga til straumen og han renn austover, heilt frå Somalia og inn i Bengalbukta. Desse variasjonane er knytt til monsunvinden.

Kjelder
Denne artikkelen bygger på «Indian Monsoon Current» frå ,  den 10. september 2011.  
 

Indiske monsun
Den indonesiske gjennomstraumen

Den indonesiske gjennomstraumen er ein havstraum transporterer vatn mellom Stillehavet og Indiahavet gjennom øyane i Indonesia. I nord går straumen gjennom Makassarsundet. Dei indonesiske randhava fungerer som eit basseng og straumen held fram sørover og går ut gjennom Lomboksundet, Ombaisundet og Timorhavet. Retninga til straumen varierer gjennom årdet, men den totale årlege nettotransporten er houvdsakleg sørover frå Stillehavet og inn i Indiahavet.

Så lenge ein har måledata var det berre i 1998 at ein hadde nettotransport nordover, og dette var truleg ein seineffekt av El Niño.

Straumen transporterer relativt varmt og ferskt vatn til Indiahavet, og vert ført vidare mot Afrika av Sørekvatorialstraumen. Utanfor Afrika går det inn i Agulhasstraumen og inn i Atlanterhavet sør for Sør-Afrika.

Kjelder
Denne artikkelen bygger på «Indonesian Throughflow» frå ,  den 10. september 2011.  
 

Havstraumar i Indiahavet
Indonesisk gjennom